cyanic-selkie/wikianc huggingface dataset:
Kubele
duimnael|200px|Kubele op haar troon, met ’n [[leeu en muurkroon. Romeinse marmerbeeld, c. 50 n.C. (Getty-museum, Kalifornië.)]]
In Griekeland
Haar kultus is deur Griekse koloniste van Klein-Asië aanvaar en aangepas en het omstreeks die 6de eeu v.C. na die Griekse vasteland en sy westelike kolonies versprei.
Brenda Fassie
Brenda Fassie (* 3 November 1964 – † 9 Mei 2004) was 'n Suid-Afrikaanse popsangeres wat deur menigte gereken word as die stem van die uitgeslote swart mense gedurende die Apartheidsera. Brenda is gebore in Langa, Kaapstad as die jongste van 9 kinders. Sy is vernoem na Brenda Lee, 'n Amerikaanse countrysangeres. Haar vader is oorlede toe sy 2 jaar oud was en met die hulp van haar moeder, 'n pianis, het sy geld begin verdien deur vir toeriste te sing.
Allison McAtee
Allison McAtee (gebore 24 September 1980) is 'n Amerikaanse aktrise, vervaardiger, en regisseuse. Sy is bekend vir haar rolle in die rolprente Iron Man (2008) en Bloomington (2010), en in die televisiereekse Californication (2007) en The Haves and the Have Nots (2013).
Fort Hare
Tot 1882 was die fort die eiendom van die Departement van Oorlog. Daarna is op een deel van die grond die dorpie Alice, Oos-Kaap aangelê en die ander deel is aan die Lovedale Instituut (waaruit in 1916 Universiteit van Fort Hare ontstaan het) afgestaan.
Krüger van Niekerk
Oudl. Bernard Buys, wat die Van Niekerk-gesin agt jaar lank in Pretoria as ouderling bedien het, skryf in ds. Van Niekerk se lewensberig in die Almanak van 2015 hy was “in alle opsigte tot aan die einde ’n liefdevolle eggenoot vir Herma en pa en oupa vir sy kinders en kleinkinders.
Ds. Van Niekerk se gesondheid het tydens sy emeritaat en ná heelparty operasies sodanig agteruitgegaan dat hy nie langer kans gesien het om ’n preekstoel te bestyg nie. Dit was dan ook vir hom bitter swaar om nee te moes sê wanneer hy uitgenooi is om die Woord te bedien.
Empedokles
Geneeskunde
Empedokles het 'n goeie reputasie as 'n geneser. Hy sou met eselvelle 'n skand gemaak het om die sterk winde wat die gewasse verniel te keer en so ook die verspreiding van siektes teen te werk. Ook het hy 'n moeras drooggelê om siektes te verminder. Daar word aan hom selfs goddelike krag toegeskryf. Hy so glo op 'n wonderweklike wyse 'n vrou uit die dood opgewek het. Empedokles word beskou as één van die pluralistiese filosowe.
FC Rooiwit Erfurt
FC Rooiwit Erfurt is 'n Duitse sokkerklub uit Erfurt, hoofstad van die deelstaat Thuringen.
Geskiedenis
In 1909 het die klub as kampioen van Midde-Duitsland deelgeneem aan die eindronde om die nasionale titel, maar is deur Phönix Karlsruhe in die halfeindronde uitgeskakel. In 1933 het die span in die Gauliga meegeding, destyds die hoogste klas. Na die Tweede Wêreldoorlog is die klub deur die Geallieerdes ontbind, maar anders as die meeste ander beduidende klubs in Duitsland is die klub nooit herstig nie.
Hierna het die klub egter nie weer groot hoogtes gehaal nie en kon eers weer in 1980 die eindstryd om die Oos-Duitse beker haal, waar hy deur FC Carl Zeiss Jena verslaan is.
Adrian Roux
Dr. Adrian Roux (ook soms gespel "Adriaan") (Kaapstad, 20 Januarie 1812 – Kaapstad, 29 Maart 1884) was die tweede leraar van die NG Kerk wat in Suid-Afrika georden is.
Leraar van Albanie
Destyds was daar nog geen behoorlike kerkgebou nie; daarom spring die leraar en gemeente dadelik aan die werk om 'n noodkerk op te rig, wat hulle in 1846 in gebruik neem. Die Sewende Grensoorlog van 1846 tot '47 het uitbreiding baie gestrem. Dr. Roux moes tydelik in Grahamstad gaan woon, waar hy gereeld in die katedraal eredienste vir die deurtrekkende boere gehou het. Eers in 1847 kon die kerkraad weer vergader. In 1848 is die eerste kerkgebou teen 'n koste van £900 ingewy. Binne twee jaar het die Agtste Grensoorlog uitgebreek en weer het Albanie swaar gely. Weer moes dr. Roux wyk en so arbei hy 'n tyd lank op Richmond in die Karoo tot hy eindelik in 1853 na sy geplunderde gemeente kon terugkeer.
In rings- en sinodale vergaderings word sy gesag op die gebied van kennis en korrekte interpretasie van kerkwette hoog op prys gestel, veral ook tydens sy jare lange diens as skriba van die Ring van Albanie. In die Sinode van 1873 word hy tot assessor gekies.
Tannenberg-monument
Toe rykspresident von Hindenburg in 1934 oorlede is, is hy saam met sy vrou, wat reeds in die 1920's oorlede was, in die Tannenberg-monument ter ruste gelê. In Januarie 1945 het pioniers van die Duitse weermag die monument voor naderende Russiese troepe opgeblaas. Die bouvalle is later deur die Poolse owerheid verwyder en die stene onder meer as boumateriaal in Warskou hergebruik.
Koorsblaar
'n Koorsblaar of herpes labialis is 'n simptoom van infeksie deur die herpesvirus, meestal Tipe 1 oftewel HSV-1.
Voorkoming
Vir pasgebore babas kan 'n infeksie lewensgevaarlik wees. Mense wat gereeld 'n koorsblaar kry, moet daarom bedag wees daarop om babas nie te veel te druk en te soen nie omdat die aansteeklike virus al voor die sigbare ontstaan van 'n koorsblaar oorgedra kan word.
Kunene-kurper
Die Kunene-kurper (Sargochromis coulteri) is 'n varswatervis wat in die Kunenerivier in Namibië en Angola voorkom. In Engels staan die vis bekend as die Cunene bream.
Rompslomp
Rompslomp verwys na die rigiede, omslagtige en vertragende handeling en hantering van 'n saak of proses wat volgens die roetine gedoen moet word, wat andersins bespoedig sou wees. Hierdie handeling word bepaal deur die burokrasie en moet nougeset nagekom word. Dit kan ook verwys na die oordrewe verkleefdheid aan formaliteite en regulasies deur die amptenary.
Ragdoll
Geskiedenis
Baker het nie met ander telers saamgewerk nie, maar haar eie vereniging, die International Ragdoll Cat Association (IRCA), gestig en die kat Ragdoll gedoop. Sy het streng standaarde opgestel vir enigiemand wat onder dié naam met die katte wou teel. Ander verenigings mag ook nie die Ragdoll geregistreer het nie. In 1975 het ’n groep van die IRCA weggebreek met die doel om algemene erkenning vir die katte te kry. Hulle het eindelik die standaarde vir die Ragdoll ontwikkel soos wat groot verenigings dit tans aanvaar.
Aplysina reticulata
Aplysina reticulata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Michael Q. Schmidt
Michael Q. Schmidt (gebore 20 April 1953) is 'n Amerikaanse akteur en skrywer. Hy is bekend vir sy rolle in die rolprent Harry Potter and the Sorcerer's Stone (2001) en in die televisiereekse Let's Paint TV (2001) en Tim and Eric Nite Live (2007).
Sandsteen
Tipes Sandkorrels
Die sandkorrels in sandsteen kan uit minerale, rotsgedeeltes of organiese materiaal bestaan. Die tipe materiaal en die verhoudings word bepaal deur die bron van die materiaal, die klimaat, wyse van vervoer, en die afsettingsomgewing (bv. fluvial, eolies).
Gebruike
In die natuur is sandsteen ondergrond 'n akwifer vir grondwater, of 'n reservoir vir olie en natuurlike gas.
Fossielrekord
Omdat sandsteen gewoonlik in hoë energie-omgewings afgeset word wat slegte bewaring van fossiele veroorsaak, bevat sandsteen gewoonlik nie goeie fossiele nie.
Deens
Deens (dansk [d̥anˀsɡ̊] of dansk sprog [ˈd̥anˀsɡ̊ ˈsb̥ʁɔʊ̯ˀ]) is 'n Noord-Germaanse of Skandinawiese taal met ongeveer 5,5 miljoen sprekers. Dit is de facto die amptelike taal van Denemarke en een van die amptelike tale van Groenland en die Faroëreilande (waar meestal die Gøtudanskt-variant van Deens gebruik word). Daar woon ook in die Noord-Duitse gebied Sleeswyk-Holstein 'n klein Deenssprekende minderheid van ongeveer 50 000 mense, terwyl Deens ook as 'n taalvak in hierdie deelstaat se skole aangebied word. Deens speel nog steeds 'n belangrike rol as tweede verpligte vreemde taal (naas Engels) in Ysland se onderwysstelsel. In die voormalige Karibiese kolonies van Deens-Wes-Indië het Deens in die loop van die 20ste eeu as omgangstaal verdwyn.
Deens word geskryf met die Latynse alfabet, waaraan na die z drie tekens toegevoeg is: Æ/æ, Ø/ø en Å/å. Hierdie word as aparte letters gesien. Die letters q, w, x en z word byna nooit gebruik nie.
Nasionale erfenisterreine van Suid-Afrika
12. Die Uniegebou
Die Uniegebou is geleë op Meintjieskop in Pretoria en is die amptelike setel van die Suid-Afrikaanse regering. Dit bevat ook die kantoor van die president van Suid-Afrika. Dit is die plek waar Suid-Afrika se eerste demokraties-verkose president, Nelson Mandela, ingehuldig is. Die gebou, wat in 1913 voltooi is, is gebou uit ligte sandsteen en is ontwerp deur die argitek sir Charles Herbert Baker.
17.  Die Kaapse Walvis-kus
Die Walvis-kus verwys na die Kaapse Overberg-kusstrook, waar die Indiese en Atlantiese Oseaan ontmoet en ’n ryk seelewe tot gevolg het. Die kusstrook tussen Gansbaai en Hermanus is sedert 1935 ’n beskermde gebied wat spesiaal daarop gefokus is om walvisse ’n veilige hawe te bied tydens die kalfseisoen.
Rekenaarnetwerk
Dun kliënte
Hierdie tipe rekenaars is basies rekenaartoestelle wat veel minder verwerkings- en stoorvermoë het as 'n tipiese werkstasie en word gewoonlik gebruik vir eenvoudige data-invoer en soms hardloop die programmatuur geheel en al op die bediener.
Praktiese netwerke
Praktiese netwerke bestaan meestal uit meer as twee onderling gekoppelde rekenaars en benodig gewoonlik spesiale toestelle behalwe die netwerkinterface-beheerder waarmee elke rekenaar toegerus moet word. Voorbeelde van sommige van hierdie spesiale toestelle word hierbo gelys onder Basiese rekenaarnetwerk-boublokke.
Kampusareanetwerk (KAN)
'n Netwerk wat twee of meer LAN's verbind, maar wat beperk is tot 'n spesifieke (moontlik private) geografiese gebied, soos 'n kollegekampus, industriële kompleks of 'n militêre basis.
Volgens verbindingsmetode
Rekenaarnetwerke kan geklassifiseer word volgens die tegnologie wat gebruik word om individuele toestelle in die netwerk aan te sluit, soos HomePNA, Kraglyn-kommunikasie, Ethernet of koordlose LAN.
Chris Wyatt (vervaardiger)
Chris Wyatt is 'n Amerikaanse akteur, skrywer, en vervaardiger. Hy is bekend vir sy rolle in die rolprente Napoleon Dynamite (2004) en Broken Hill (2009), en in die televisiereekse Spider-Man (2017) en Stretch Armstrong & the Flex Fighters (2017).
Elsa se geheim
Elsa se Geheim is die naam van 'n Afrikaanse roman en 'n rolprent. Chris du Toit was beide die regisseur van die rolprent, wat in Februarie 1979 vrygestel is, asook die skrywer van die boek.
Genre
Die rolprent is 'n drama.
Mormone
Joseph Smith het die Mormoonse kerk in 1827 gestig. Hy het beweer dat 'n engel (genaamd Moroni) aan hom verskyn het. Die engel het hom vertel dat hy uitverkies is om sekere goue plate te vertaal. Die Boek van Mormon, waarop die geloof berus, het so ontstaan.
Miskito
Daar is min, indien enige, suiwerbloed Miskito vandag, omdat ontsnapte slawe deur die eeue skuiling by die Miskito gevind het, en so ook onderlangs met mekaar getrou het. Hulle gebied is baie onbereikbaar, en daarom is hulle min geraak deur die Spaanse oorname van die gebied.
Die sisteem het die Miskito toegelaat om hulle onafhanklikheid te behou regdeur die gesag van Nieu-Spanje en deur die Federale Republiek van Sentraal-Amerika; hulle is egter in 1894 opgeneem in Honduras.
As gevolg van Britse ekonomiese belange in Sentraal-Amerika (veral in Brits-Honduras, nou Belize, kon die Miskito gewere en moderne wapens bekom. Britse ondersteuning het ook Nicaragua laat ontstaan, 'n land wat bedoel is vir die Miskito. Gou daarna het gekombineerde Miskito-Zambo plunderaars begin om Spaanse nedersettings in Honduras aan te val, meestal om Miskito-slawe te red voordat hulle verskeep is na Europa, maar meestal om ander Amer-Indiane gevangene te neem (die Miskitos het hulself vir 'n lang tyd as superieur teenoor ander stamme van die area geag, na wie hulle verwys het as "wild". Van historici beweer dat die Miskitos 'n Britse identiteit nagestreef het, veral omdat Europese kleredrag gewild was onder die Miskito en die Britte het selfs die Miskito konings genoem) om as slawe te verkoop aan die Britte wat gewerk het in Jamaika. Hulle het ook vroue van ander stamme as slawe aangehou. Hierdie plundertogte het aangehou lank nadat die vyandigheid tussen Brittanje en Spanje beëindig is.
Geskiedenis
Die MiskitoKoning en die Britte het in 1740 'n formele Verdrag van Vriendskap en Alliansie onderteken gevolg deur die aanstelling van 'n inwonende Superintendent in 1749. 'n protektoraat is oor die Miskitonasie ingestel.
Tsutomu Yamaguchi
Latere lewe
Soos hy ouer geword het, het sy opinies oor die gebruik van kernwapens verander. In die tagtigerjare het hy 'n boek oor sy wedervaringe geskryf (Ikasareteiru inochi) en is hy genooi om deel te neem aan 'n dokumentêr in 2006 oor 165 dubbel-atoombomoorlewendes (bekend as nijū hibakusha in Japan) getiteld Twee Keer Oorleef: Die Dubbelgebombardeerdes van Hiroshima en Nagasaki ( Twice Survived: The Doubly Atomic Bombed of Hiroshima and Nagasaki) wat by die Verenigde Nasies vertoon is. Aan die einde van die vertoning het hy gepleit vir die opheffing van kernwapens.
Gesondheid
Yamaguchi het die gehoor in een van sy ore verloor as gevolg van die Hirosjima-ontploffing. Hy het ook tydelik bles geword en sy dogter onthou dat hy gedurig verbind was tot sy 12-jaar oud was. Ten spyte hiervan het Yamaguchi 'n gesonde lewe gely. Hy het egter later in sy lewe aan bestralingsverwante siektes begin ly waaronder katarakte en akute leukemie.
Afsterwe
In 2009 het Yamaguchi gehoor dat hy maagkanker het. Hy is op 4 Januarie 2010 op 93-jarige ouderdom in Nagasaki oorlede.
Johannes van Melle
Oeuvre
Van Melle se oeuvre:
Spekboom
Die spekboom (Portulacaria afra) is 'n vetplant met kleinerige blare.
Skurweblaarkanniedood
Die Skurweblaarkanniedood (Commiphora edulis subsp. edulis) is 'n boom wat in die bosveld en ruigtes aangetref word. Hulle kom op rotsagtige plekke in die Zambezi- en Limpopovallei voor, en is redelik volop rondom Pafuri in die Krugerwildtuin.
Rugbywêreldbeker 1999
Uitklopfase
Van die begin van dié fase af het die toernooi ’n uitklopformaat aangeneem wat uit agt wedstryde bestaan het: vier kwarteindstryde, twee halfeindstryde, ’n derdeplekwedstryd en die eindstryd.
Finale puntestand
[[Lêer:1999 Rugby World Cup (men) results.svg|duimnael|400px|Uitslag van die Rugbywêreldbeker 1999: • 2 pers omfraiing: gekwalifiseer deur uitspeelwedstryde
Gini-koëffisiënt
Die Gini-koëffisiënt is 'n mate van statistiese verspreiding wat deur die Italiaanse statistikus Corrado Gini ontwikkel is en in 1912 in sy werk Varieerbaarheid en Muteerbaarheid (Italiaans: Variabilità e mutabilità) gepubliseer is. Dit word gewoonlik aangewend as 'n mate van ongelykheid van inkomste of rykdom. Dit het egter ook toepassings in die studie van ongelykhede in sulke diverse velde as gesondheidswetenskappe, ekologie, en chemie.
Magdalene-eilande
Geskiedenis
'n Ander gedeelte van die bevolking bestaan uit die nakomelinge van skipbreukelinge. Meer as vierhonderd skepe het in die Magdalene-gebied vergaan, en die oorlewendes van die bemannings is een van die oudste Engelssprekende gemeenskappe in Quebec. Baie van hulle het mettertyd met die Franssprekende bevolking versmelt of die eilande verlaat, met uitsondering van die bewoners van die eiland Entrée wat nie deur sandbanke of 'n pad met die ander hoofeilande verbind word nie.
Gini-koëffisiënt
Definisie
Die Gini-koëffisiënt lê tussen 0 en 1. Wanneer dit met 100 vermenigvuldig word, lê dit tussen 0 en 100 en word van 'n Gini-indeks gepraat. 'n Lae Gini-koëffisiënt dui 'n egale verspreiding van inkomste aan, met 'n 0-koëffisiënt wat met volkome gelykheid ooreenstem. Hoër Gini-koëffisiënte dui meer onegale verspreidings aan, met 'n 1-koëffisiënt wat volkome ongelykheid verteenwoordig. Om geldig te bereken, kan geen negatiewe goedere versprei word nie. Wanneer die Gini-koëffisiënt dus gebruik word om huishoudelike inkomste-ongelykheid te beskryf, kan geen huishouding 'n negatiewe inkomste hê nie. Wanneer dit as 'n mate van inkomste-ongelykheid aangewend word, is die ongelykste samelewing een waarin 'n enkele persoon 100% van die totale inkomste ontvang en die oorblywende mense niks ontvang nie (G = 1). Die gelykste samelewing is een waarin elke persoon dieselfde persentasie van die totale inkomste ontvang (G = 0).
Blackie Kruger
Kroonstad
Ds. Kruger vertel van teenstand in die gemeente teen die sending: "Veral een ouderling was baie uitgesproke teen sending. Hoe nou gedaan? In plaas van 'n direkte vermaning, is 'n ander plan bedink. Met huisbesoek in sy wyk het die leraar by elke huis 'n vurige pleidooi ten gunste van sending gelewer, alles ten aanhoor van die ouderling. By die laaste huis is die ouderling onverwags en ewe plegtig aan die woord gestel: 'Die ouderling sal nou oor die sending praat.' Met gebruikmaking van al die argumente ten gunste van sending wat hy by die ander twaalf huise gehoor het, het hy hom uitstekend van sy taak gekwyt. Hy was later elders voorsitter van die sendingkommissie! "Evangelisasiewerk het gestadig voortgegaan, en kort voor die vertrek na Vryheidkombinasie het 'n aantal persone wat deur evangelisasiewerk gewin is, belydenis van die geloof afgelê."
Persoonlik
Blackie Kruger het reeds op vierjarige ouderdom plegtig verklaar: “Ek wil eendag preek, al is dit dan net vir die swart mense." Dit was daarna sy enigste strewe en roeping om predikant te word; dus het hy al in st. 6 Latyn as skoolvak geneem ter voorbereiding daarvoor, en was dit sy hoofmotivering om vir sy matriekjaar na Gimmies in Potchefstroom te gaan. Sy opoffering daarvoor was groot; gedurende sy matriekjaar en sy eerste aantal jare as student het hy langnaweke en vakansies tussen Potchefstroom en sy ouerhuis op Eendekuil naby Springs of tussen Potchefstroom en Wagenpadspruit naby Magaliesburg, die familieplaas waar sy oupa gewoon het, met sy swart dikwielfiets afgelê, maar predikant dié wou hy word.
ILife
Oorsprong
Die oorblywende twee toepassings in die iLife-pakket is vir die eerste keer bekendgestel as deel van iLife ’04 en iLife ’06 onderskeidelik. Die eerste weergawe van GarageBand, wat in 2004 vrygestel is, is ontwerp as ’n maklike manier vir beginner en gevorderde musikante om musiek te skep en te wysig op hul rekenaars. iWeb is bekendgestel by die Macworld-kongres en Ekspo op 10 Januarie 2006 en is bemark as ’n manier vir Mac-gebruikers om hul eie professioneel-ontwerpte webblaaie te hê sonder om kennis van HTML of ander kode te hê.
Bokmål
Geskiedenis
Die naam Bokmål is eers amptelik in 1929 saam met 'n nuwe en radikale taalhervorming aangeneem, met die doel om iewers in die toekoms die twee taalvorme te verenig in Samnorsk. Dié hervorming het aanvanklik sterk opposisie vanaf die intellektuele elite teëgekom, wat die ouer ortografie en naam Riksmål wou behou. Na die Tweede wêreldoorlog het die stryd teen Samnorsk toegeneem en verander na 'n meer populêre beweging, min of meer uniek in Noorweë tot op daardie stadium. Latere taalhervormings het baie van die meer radikale wysigings in Bokmål omgekeer, sodat die huidige ortografie nader is aan dit wat deur die ondersteuners van Riksmål aanbeveel is.
1874
Die jaar 1874 was 'n gewone jaar wat volgens die Gregoriaanse kalender op 'n Donderdag begin het. Dit was die 74ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad.
Fluweelkanniedood
Verspreiding
Die plant is inheems in Angola, Botswana, Demokratiese Republiek die Kongo, Eswatini, Kenia, Malawi, Mosambiek, Namibië, Suid-Afrika, Tanzanië, Zambië en Zimbabwe.
Dwerg (mitologie)
‘n Dwergie is ‘n fabelagtige lelike klein wese in die gedaante van ‘n man. Hy kom veral in die mites en sages in die Noorse en Germaanse volksverhale voor en  beskik oor magiese kragte.
George Cathcart
Sir George Cathcart (Londen, 12 Mei 1794 – Oekraïne, 5 November 1854) was 'n Britse generaal, diplomaat en goewerneur van die Kaapkolonie.
Dit was hy wat die naam Fort Victoria aan die latere Queenstown gegee het nadat hy dit opgerig het as militêre pos teen die Xhosas. 'n Nabygeleë militêre buitepos wat in 1850 opgerig en van 1856 af as nedersetting begin ontwikkel het, het die naam Cathcart ter ere van die goewerneur gekry. Die gemeente van die NG Kerk aldaar was jare lank 'n buitewyk van dié op Queenstown, maar stig in 1907 af van die moedergemeente as NG gemeente Cathcart.
Lughawe Londen-Luton
Agtergrond
In 2018 het meer as 16,5 miljoen passasiers deur die lughawe beweeg, 'n rekordtotaal vir Luton wat dit die vyfde besigste lughawe in die VK maak. Dit is die vierde grootste lughawe wat die Londense gebied bedien na Heathrow, Gatwick en Stansted, en is een van Londen se ses internasionale lughawens saam met London City en Southend. Die lughawe dien as basis vir EasyJet, TUI Airways, Ryanair en Wizz Air. Die oorgrote meerderheid van die roetes wat bedien word, is binne Europa, alhoewel daar ook 'n paar huurvlug- en geskeduleerde roetes na bestemmings in Noord-Afrika en Asië is.
Bridge House School
Kurrikulum
Tale:
Speelskool:
Junior Primêr:
Moderne tegnologie
Bridge House se Inligtingstegnologiesentrum bied aan leerders die mees gevorderde fasiliteite om op alle skoolvlakke hul rekenaarvaardighede te help ontwikkel.
Leerlinge leer om hierdie moderne tegnologie en die wye veld oor alle aspekte te gebruik vanaf preprimêr tot in matriek. Dit word dwarsdeur die kurrikulum gebruik, om beide die inhoud en programme te leer ken. Die skool het sedert Januarie 2016 'n verpligte iPad-program in werking gestel.
Kampe en uitstappies
Alle klasse neem deel aan uitstappies na plekke van belang. Hierdie uitstappies vorm deel van die verpligte kurrikulum. Elke leerder vanaf graad 1 tot matriek is verplig om jaarliks een kamp by te woon.
Abel Coetzee
Nie-fiksie
Verskeie van Coetzee se artikels van letterkundige en volkskundige aard verskyn in tydskrifte, waaronder die gereelde rubriek Waar die volk skep wat in Die Brandwag verskyn.
Barry Trengove
Hy is op 4 Junie 1939 gebore en is op 5 Februarie 2004 op 64-jarige ouderdom in Pretoria aan 'n hartaanval oorlede.
Johnny Carpenter
Johnny Carpenter (25 Junie 1914 – 27 Februarie 2003) was 'n Amerikaanse akteur en skrywer. Hy was bekend vir sy rolle in die rolprente Badman's Gold (1951), Son of the Renegade (1953), The Lawless Rider (1954), en Outlaw Treasure (1955).
Peggy McCay
Peggy McCay was 'n Amerikaanse aktrise. Sy was bekend vir haar rolle in die televisiereekse Hawaiian Eye (1959), General Hospital (1963), Days of Our Lives (1965), en The Trials of Rosie O'Neill (1990).
Griete
Griete (Limosa) is 'n genus van voëls in die familie van strandlopers en snippe (Scolopacidae). Die genus omvat 4 spesies. Voëls in die genus het lang bene en groot, lang snawels waarmee hulle diep in die sand na akwatiese wurms en weekdiere kan soek.
Smalkop-kurper
Voorkoms
Die smalkopkurper het 'n groot kop met klein oë en 'n skuinsbek wat soos 'n konsertina oopvou. Die kop en lyf is redelik plat. Daar is drie tot vier rye enkelpunt, klein tandjies in die bokaak en twee tot drie rye onder. Die onderste keeltandbeen is smal en lank, met lang dun, enkel- of dubbelgepunte tande.
Bylpik
Gebruike
Die dissel van 'n bylpik is nuttig om te grawe of te skoffel, veral in harde grond.
Geskiedenis
Bylpikke het 'n lang geskiedenis as 'n eenvoudige maar doeltreffende werktuig. Hulle vorm is reeds teen die Bronstyd in Klein-Asië en Antieke Griekeland vasgestel, en bylpikke was die stuk gereedskap wat die algemeenste in Bisantynse manuskripte van Hesiodos se Werke en dae verskyn.
Bylpikke wat van horing gemaak is, verskyn in die Laat-Mesolitiese tydperk in die Britse Eilande. Hulle is waarskynlik hoofsaaklik gebruik om te grawe en is moontlik verwant aan die opkoms van landbou. Bylpikke wat van walvisbeen gemaak is, is gebruik vir take soos die opsny van walviskarkasse deur die mense van Skotland en die Inuïete.
Hans Merensky-natuurreservaat
Hans Merensky Natuurreservaat, ook bekend as die Hans Merensky Wildernis, is 'n beskermde gebied in die Limpopoprovinsie van Suid-Afrika. Dit het 'n oppervlakte van ongeveer 5 268 ha en lê in die Laeveld tussen die Krugerwildtuin en die stad Tzaneen. Dit is geleë aan die oewer van die Letabarivier, 'n sytak van die Olifantsrivier.
Natuurlewe
Dit sluit in: Selous sebra's, blouwildebeeste, vlakvarke en kameelperde, of die meer ontwykende nagtelike diere soos luiperds, rooijakkalse en gevlekte hiënas.
Eter (klassieke element)
Vyfde element
duimnael|240px|Die [[Middeleeuse idee van die kosmos. Die binneste sfere is die aardsfere, of ondermaanse, terwyl die buitenstes die eter is, wat die hemelliggame bevat.]] In Plato se Timaeus (58d) waar hy van lug praat, sê hy "daar is die mees deurskynende soort wat by die naam eter (αίθηρ) genoem word". Andersins aanvaar hy egter die klassieke stelsel van vier elemente.
Nicosia
Geskiedenis
Die Britte het die eiland in 1925 geannekseer. Die Grieks-Sipriote het steeds na hereniging met Griekeland gestreef. Dit het gelei tot verskeie konflikte tussen Grieke, Turke en die Britte. In 1960 is uiteindelik besluit dat Siprus ná eeue van buitelandse heerskappy onafhanklik sou word. Sedert 1960 word Nicosia die hoofstad van die onafhanklike Republiek van Siprus. In Julie 1974 was daar 'n poging tot staatsgreep deur die weermag om hereniging met Griekeland te vergemaklik. Turkye het gereageer deur Siprus binne te val en die deel waar die Turkse Sipriote oorverteenwoordig was, beset om hul veiligheid te waarborg. Kort daarna is die onafhanklikheid van die Turkse deel van Siprus verklaar.
James Yaegashi
James Yaegashi is 'n Amerikaanse akteur en regisseur. Hy is bekend vir sy rolle in die rolprente The Thomas Crown Affair (1999) en Man on a Ledge (2012), en in die televisiereeks Runaways (2017).
Kruiskleding
In baie lande is kruiskleding met wette verbied omdat dit as onbetaamlik of immoreel beskou is. Baie sulke wette is in die 1900's verander, maar kruiskleding het eers in die 20ste en 21ste eeu aanvaarbaar geword in liberaler gemeenskappe, deels omdat dit al hoe moeiliker geword het om te onderskei tussen wat kruiskleding is en wat nie namate modes verander het.
Westerne geskiedenis
thumb|290px|links|'n Uitbeelding van [[Wallis|Walliese werkers in vroueklere in die Rebekka-opstande, Illustrated London News 1843.]] Die mans, wat dikwels soos vroue aangetrek het, het hulle aksie teen tolhekke gemik, aangesien dit verteenwoordigend van hoë belasting en tolgeld was. Die opstande het voor 1844 opgehou, deels vanweë meer soldate wat orde gehandhaaf het, die besluit van betorgers om geweld te vermy en die verskyning van misdaadgroepe wat die vermomming van die Bybelse karakter Rebekka vir hulle eie doeleindes gebruik het. In 1844 is 'n wet in die parlement goedgekeur om die wette oor belasting en tolgeld in Wallis te konsolideer en verander.
Regskwessies
Regsvoorvalle het egter nog deur die 20ste eeu voorgekom, en polisiemanne het dikwels onbestaande wette of herroepte wette aangehaal om die LGBTQ-gemeenskap te teiken.
Teater en vermaak
thumb|180px|links|Dan Leno as Widow Twankey in die pantomime Aladdin van 1896 in [[Londen.]] Seunsakteurs verwys na kinders wat in die Middeleeue en Britse renaissance die rolle van vroulike karakters vertolk het, want vroue is nie destyds op die verhoog toegelaat nie. Ander het in kindergroepe gewerk waar al die rolle deur seuns vertolk is, nie net dié van vroue nie.
Klere
Die bepaling van kruiskleding is grootliks sosiaal van aard. In die Westerse kultuur word die dra van broeke byvoorbeeld lank reeds vir vroue aanvaar en word dit nie meer as kruiskleding beskou nie. In kulture waar mans tradisioneel rompe of rokke soos kilts of sarongs gedra het, word dit nie as vroueklere beskou nie. Namate gemeenskppe globaler van aard raak, neem mans- en vroueklere style aan wat met ander kulture verbind word.
Modeneigings
190px|thumb|links|Die kruisklederikoon [[RuPaul praat in 2019 op RuPaul's DragCon in Los Angeles.]] Kamp is 'n styl met 'n lang geskiedenis wat strek van die Victoriaanse tydperk tot die moderne era. Gedurende die Victoriaanse tydperk, tot in die middel van die 20ste eeu, is dit gedefinieer as 'n buitensporige en flambojante klerestyl. Dit is algemeen verbind met idees van verwyfdheid, demaskulisasie en homoseksualiteit. Aan die begin van die 20ste eeu is dit ook verbind met 'n gebrek aan behoorlike gedrag en is geglo mense wat kamp aantrek, is onverfyn, onbetaamlik, smaakloos en veral sonder trots.
Kamp word dikwels in die kruisklederkultuur gebruik as 'n metode om tradisionele begrippe van wat dit beteken om vroulik te wees, te oordryf en verander. Die LGBT-gemeenskap het in werklikheid 'n groot invloed op kamp gehad. Dit kom voor in die baldanskultuur, kamp en glansqueens, Black '70s funk, Caribbean Carnival-kostuums, Blaxploitation-flieks, "pimp/player-modes", ensovoorts. Dié idee word ook uitgeleef deur kamp ikone soos Josephine Baker en RuPaul.
In media
thumb|180px|Diie aktrise [[Lucie Höflich vertolk in 1907 die rol van Viola in 'n Berlynse opvoering van Twaalfde Nag.]]
Ander gewilde voorbeelde sluit in die boek Madame Doubtfire en sy fliekweergawe, Mrs. Doubtfire, oor 'n man wat hom as 'n vrou vermom. Ook in die fliek Tootsie is Dustin Hoffman 'n man wat hom as 'n vrou vermom, terwyl Whoopi Goldberg in The Associate die rol speel van 'n vrou vermom as 'n man.
Mediese sienings
"Transvestitiese fetisjisme" is 'n parafilie en 'n sielkundige diagnose in die DSM-5-uitgawe van die Diagnostiese en Statistiese Handleiding van Geestesteurings.
NG gemeente Grahamstad
Voorgeskiedenis
Die lede van die kerk in Grahamstad het egter nie stil gesit nie en telkens moes die kerkraad op Riebeek kennis neem van hul verlange na beter en gereelder bearbeiding. So gaan daar byvoorbeeld in Februarie 1894 'n versoekskrif waarin 21 "Leden en Vrienden der Nederduitsch Gereformeerde Kerk" — onder wie verskeie met Engelse name — vra dat die leraar een Sondag per maand dienste in Grahamstad moes kom hou, en indien dit onmoontlik was, dan ten minste een keer per kwartaal op 'n Sondag. Hulle het beloof om die losies en ander onkoste van die leraar te betaal en origens hul pligte teenoor die kerk getrou na te kom. Dergelike versoeke is dikwels herhaal met die klem later op die wenslikheid van die aanstelling van 'n hulpprediker of tweede leraar met Grahamstad as spesiale arbeidsveld.
Derde tot vyfde leraars
Die derde beroep is op prop. Willem Stephanus Conradie, destyds Algemene Sekretaris van die Christen-Studentevereniging uitgebring, en hy is op 1 Junie 1929 hier georden en bevestig. Veral in die eerste jare van ds. Conradie se dienstyd is enige groot voorwaartse stap deur die swaar depressie belet; nogtans het tekens van vordering en bloei nie uitgebly nie. So is die bearbeiding van die lede op Port Alfred byvoorbeeld op 'n vaster voet geplaas, terwyl selfs 'n boufonds daar in die lewe geroep is met die oog op die aanbring van 'n doelmatige saal wat dan ook teen 1942 in die tyd van ds. Van Wyk gebou is. Vir die kerk in Grahamstad is 'n Apollo-orrel teen £284 aangekoop en daar is 'n daadwerklike begin gemaak met die opbou van 'n kerkboufonds van £5 000. Ook het die ledetal in hierdie tyd sterk aangegroei. Die Kerklike Jaarboek vir 1920 stel die getal lidmate op 292, terwyl dit vir 1939 tot 565 gestyg het en in 1951 tot 1 040. In 1930 was daar 120 kinders in die Sondagskool wat in 1940 tot 246 verdubbel het en in 1951 tot 315 toegeneem het. Daar was destyds ook baie verblydende vordering in verband met die werk van die Kindersendingkrans. Nadat hy die gemeente sowat ses jaar gedien het, is ds. Conradie na die Karoo-gemeente Loxton, wat hy in 1941 met die stedelike Rondebosch verwissel het om in 1948 ná nog 'n universiteitsdorp, Stellenbosch, te gaan.
Hierdie vakature is in Desember 1949 deur die aankoms van ds. Daniel Johannes Rabie uit die Transvaalse gemeente Vorentoe gevul. Ds. Henry Charles Hopkins skryf in die brosjure wat uitgebring is met die inwyding van Grahamstad se nuwe NG kerk in 1951: "Miskien meer as die meeste ander gemeentes was Grahamstad vanaf die vroeë jare van sy bestaan geseën met uitstaande persone wat as liefhebbers van die Here Jesus en sy Kerk, ook oor besondere talente en sterk persoonlikhede beskik het. Onder dié wat vandag in die vreugde van die gemeente by die inwyding van hul nuwe kerk deel, mag die naam van die heer Jan Daniel Louw nie verswyg word nie. As seun van die waardige ouderling Tobie Louw, van die Paarl, en 'n neef van ds. A.G. Murray, het hy in 1908 as tandarts na Grahamstad gekom en hom sedertdien ten nouste met al die werksaam-hede van ons gemeente vereenselwig. Vandag nog is hy 'n steunpilaar van die gemeente, en ook 'n geagte en beminde figuur in die hele samelewing."
Lidmaattal
Die lidmate in Grahamstad het gou dié op Riebeek-Oos verbysteek. In 1933 was daar in Albanie 420 en in Grahamstad 440 lidmate (66 meer as die totaal 77 jaar later, in 2010). Terwyl Albanie geleidelik gekrimp het (buiten 'n opflikkering in die middel jare negentig) tot 267 lidmate voor moeder en dogter in 2000 verenig het, was daar in die gemeente Grahamstad 1 149 lidmate in 1973, 950 in 1979, 772 in 1985, 820 in 1990, 841 in 1995 en 823 in 2000, die laaste jaar van die gemeente se bestaan. Terwyl die hele Sinode van Oos-Kaapland se lidmate byvoorbeeld van 1990 tot 2000 met 6,7% afgeneem het, het Grahamstad s'n so te sê onveranderd gebly. Intussen is NG gemeente Grahamstad-Grenspos in 1970 van die gemeente afgestig as militêre gemeente, soos trouens die geval was amper oral in Suid-Afrika waar daar 'n militêre basis was (sien Lys van ingelyfde NG gemeentes). Grenspos was egter altyd 'n klein gemeente met byvoorbeeld 89 lidmate in 1973, 95 lidmate en 400 dienspligtiges in 1979, onderskeidelik 120 en 600 in 1985, 67 en 1 112 in 1990 en 87 en 440 in 1995. Kort daarna is die gemeente by Grahamstad ingelyf, sonder enige noemenswaardige uitwerking op laasgenoemde se getal lidmate.
Dragon Li
Beskrywing
Die Dragon Li het ’n unieke goudbruin kleur met onderbroke strepe. Dit het groot, ronde, amandelvormige geel of groen oë. Die lyf is stewig en van gemiddelde grootte. Die kat is besonder intelligent en baie bewus van sy omgewing.
Aardslang (astrologie)
Die Aardslang (己巳, jǐsì) is die sesde jaar van die Chinese kalender (sien die tabel regs onder van die 60-jaarsiklus). Dit is ’n begrip uit die Chinese astrologie en dui op dié maanjare wat gekenmerk word deur ’n verbinding van die sesde Hemelstam (己, jǐ; die element Aarde en Jin) met die sesde Aardtak (巳, sì), gesimboliseer deur die Slang (蛇, shé).
Regopkwassie
Die regopkwassie (Sorocephalus clavigerus) is 'n blomdraende struik wat tot die genus Sorocephalus behoort en deel van die fynbos vorm. Die plant is endemies aan die Wes-Kaap waar dit voorkom op die Kogelberg en Kleinrivierberge.
Avigdor Arikha
Biografie
In 1949 het hy 'n beurs gewen ten einde te kan studeer by die Ecole des Beaux Arts in Parys, waar hy die freskotegniek aangeleer het. Van 1954 af het Arikha in Parys gewoon. Arikha was vanaf 1961 tot met sy dood getroud met die Amerikaanse digteres en skryfster Anne Atik saam met wie hy twee dogters gehad het. Arikha het op 29 April 2010 in Parys gesterf, te wete die dag na sy een-en-tagtigste verjaardag.
Regopkwassie
In Engels staan die struik as die Erect clusterhead bekend.
Hudsonbaaigriet
Die Hudsonbaaigriet (Limosa haemastica) is 'n somerswerwer na groot kuswatermassas in die Wes- en Oos-Kaap. Die voël is 40 cm lank, 200 - 320 g groot met 'n vlerkspan van 74 cm. In Engels staan die voël bekend as Hudsonian Godwit.
Indo-Europese fabel
Skryfwerk
Owis ek’wōses-kʷe
Ondermaanse
Die ondermaanse was in die klassieke sterrekunde die sfeer van die veranderlike natuur; alles bo die maan – die streek van die eter waar die planete en sterre geleë is – was permanent en onveranderlik. Die natuurkragte het net in die ondermaanse sfeer gegeld.
Sophia Snyman
Sophia Aletta Susara Snyman (1854–1930) was 37 jaar lank pastoriemoeder van die Gereformeerde kerk Venterstad.
Thomas Carr (regisseur)
Thomas Carr (4 Julie 1907 – 23 April 1997) was 'n Amerikaanse regisseur, akteur, en vervaardiger. Hy was bekend vir sy rolle in die rolprente Brick Bradford (1947), Congo Bill (1948), Bruce Gentry (1949), en Superman and the Jungle Devil (1954).
Heinrich Vedder
Vedder word onthou as die grootste en mees minsame verteenwoordiger van die Duitse kultuur en wetenskap in Suider-Afrika. Hy het groot en blywende dienste oor meer as 'n halwe eeu met toewyding en opoffering aan die inwoners van sy aangenome vaderland gelewer. Vir almal was hy 'n vriend en is tereg in die destydse Suidwes 'n “volksvader” genoem. Hy het die Christelike beginsel van naasteliefde met woord en daad uitgeleef. Gevolglik was hy by al die bevolkingsgroepe van die land buitengewoon bemind en hooggeag.
Begeerte om sendeling te word
Aanvanklik wou Vedder onderwyser word, maar onder sy moeder se invloed het hy besluit om sendeling te word. Toe hy nog 'n knapie van vyf jaar was, het sy moeder hom iets uit haar verlede vertel wat hom so aangegryp het dat sy hele lewensloop daardeur bepaal is. Sy het hom vertel van die kerkie in Gütersloh, waarin die ou sendeling Carl Hugo Hahn hulle so baie van sy werk in Suidwes-Afrika onder die heidene vertel het; hoe hy 15 jaar lank tevergeefs daar gearbei het voor hy die eerste Herero-kind, sy diensmeisie Johanna, kon doop op 25 Julie 1858. Hy het Johanna saam met hom na Duitsland gebring omdat hy bang was om haar onder die heidene agter te laat en ook omdat sy hom moes help met die opstel van boekies in die Hererotaal. “Swart Johanna” kon goed Duits praat en sy het 'n geweldige indruk op moeder Vedder as jong meisie gemaak. “As iemand my destyds daartoe gehelp het, Heinrich,” het sy aan haar seuntjie gesê, “dan het ek saam met Johanna na Afrika gegaan. Ek het egter nie geweet hoe om te werk te gaan nie. Baiemaal het ons reeds in die nag opgestaan en na Hoyel gegaan, want daarheen het die sendinginspekteur, Harms van Hermannsburg, gekom om van die heidene in Afrika en van die sending te vertel. As jy, my seuntjie, nou later as sendeling na Afrika wil gaan, sal ek niks daarop teë hê nie. Maar ek glo stellig dat jou vader dit tog nie graag sou wil sien nie."
Die Rynse Sendinggenootskap in Suidwes-Afrika
’n Volle 15 jaar sou verloop voor die eerste Herero gedoop is. Die oprigting van die sendingstasies is bemoeilik deur die feit dat die inboorlinge van die gebiede wat dikwels onder droogte gebuk gegaan het, ’n nomadiese bestaan gevoer het ter wille van hul troppe vee. Tog het gevestigde gemeenskappies mettertyd tot stand gekom met kerke en skole as middelpunt waarheen die rondtrekkende inboorlinge af en toe teruggekeer het en waar hul kinders intussen gebly het om skoolonderrig te ontvang. ’n Nedersetting van Duitse ambagslui en koloniste is in 1864 op Otjimbingwe gestig waar inboorlinge opgelei kon word vir handearbeid en in die landbou. ’n Opleidingskool, die Augustineum, is opgerig waar onderwysers en evangeliste opgelei is. Struikelblokke is geleidelik oorkom en die baanbrekerswerk met sukses bekroon.
Vestiging op Swakopmund
In Januarie 1905 het Vedder hom op Swakopmund gevestig waar hy die Nama-hawewerkers en Herero-krygsgevangenes bearbei het. Aanvanklik het laasgenoemde onder toesig van 'n soldaat kerk toe gekom; maar later is hulle toegelaat om alleen te gaan. Hulle het egter heel gou geweet hoe om van hierdie toegewing misbruik te maak en tot ergernis van die owerheid rond te loop pleks van kerk toe te gaan. Hiervoor het Vedder die skuld gekry. Hy het die saak ondersoek en gevind dat as die Herero's “passiona” gaan vra die soldate gemeen het dat hulle na die “mission” wil gaan. In hul onkunde het hulle die heidens dan 'n pas gegee – om te gaan rondloop. Vandat Vedder op die saak ingegaan het, het die soldate egter geweet dat as 'n Herero “passiona” vra hy nie wil kerk toe gaan nie, maar dat as hy 'n pas vra om na die “mission te gaan”, hy weer nie wil rondloop nie. Die swak lewensomstandighede van hierdie Herero's het hom diep getref en deur taktvolle onderhandelings met die militêre owerheid het hy daarin geslaag om hul omstandighede aansienlik te verbeter.
Hy het 'n dagskooltjie geopen vir die kinders van swart mense, met aandklasse vir dopelinge begin en terselfdertyd ’n Nama-grammatikaboekie geskryf, asook ’n handleiding vir die dopelinge. Daar was nog geen kerk op Swakopmund nie en Vedder sou sy intreepreek voor die Duitsers in die magistraatshof hou. Die diens is in die plaaslike koerantjie aangekondig, kennisgewings is orals deur die polisie aangeplak en by die huise afgelewer; maar die enigste mense wat vir die diens opgedaag het was die distrikshoof, dr. Fuchs, en sy vrou. Verleë het die arme sendeling en sy twee toehoorders maar weer huis toe gestap. Maar die sendeling het nie moed verloor nie, en daarby was hy 'n goeie mensekenner. Hy het na maj. Friederichs gegaan en hom sy dienste as militêre prediker aangebied. Sy aanbod is aanvaar. Daar was toe ruim duisend soldate op Swakopmund. Sommige van hulle was op pad na Duitsland, ander weer na die front en nog ander was daar vir herstel van gesondheid. Hierdie duisende soldate, van wie 'n groot aantal nog tot laat die vorige nag in die kroeg gebras en gedobbel het, moes die volgende Sondag mooitjies almal vir militêre godsdiensoefening toetree onder begeleiding van die militêre orkes. Vir die burgerlike besoekers was daar sitplekke ingerig en. . . hulle het nie net na daardie diens gekom nie, maar ook al die daaropvolgende dienste bygewoon. So is deur sy toedoen die Duitse Evangelies-Lutherse gemeente op Swakopmund gestig, waarvan hy die eerste predikant was. Die eens veragte sendeling het in die grootste harmonie met sy kerkraad saamgewerk. Hy het op Swakopmund heel gou ’n plek in die hart van die Duitse gemeenskap verower, wat hy later in sy lewe in 'n nog groter mate gevul het.
Skryfwerk
In opdrag van die Administrasie van SWA het hy in 1926 onderneem om 'n algemene geskiedenis van dié gebied te skryf. Hy het waardevolle dokumente met betrekking tot die vroeë geskiedenis van Suidwes wat in die argief van die Rynse Sendinggenootskap in Barmen bewaar word, laat kopieer en later in 28 bande laat inbind onder die titel "Quellen zur Geschichte von Südwestafrika". Die eerste deel van die algemene geskiedenis, "Das alte Südwestafrika", het in 1934 verskyn en hoewel die werk nie sonder tekortkominge is nie, bly dit steeds die belangrikste standaardwerk oor die voorgeskiedenis van Namibië. 'n Afrikaanse vertaling daarvan het in 1937 verskyn en 'n verkorte Engelse weergawe in 1938. Vedder het 'n tweede, asook 'n derde deel van die werk beplan, maar weens gebrek aan tyd het hy nooit daarmee begin nie.
Mosfilm
Mosfilm se lang lys van produksies sluit - naas onvermydelike propaganda - sowel befaamde rolprente uit die Sowjet-tydperk in, waaronder die werke van bekende regisseurs soos Andrei Tarkofski en Sergei Eisenstein, asook "Rooi Wilde Weste"-rolprente, Akiro Koerosawa se koproduksie Дерсу Узала (Dersoe Oezala) uit 1975 en die epiese werk Война и Мир ("Oorlog en vrede", 1968, 'n 70 mm-kleurfilm in drie dele ). In 2011 het Mosfilm begin om klassieke werke uit sy filmargiewe via 'n eie YouTube-kanaal vir die algemene publiek beskikbaar te stel (in Russies met Engelse onderskrifte), insluitende Andrei Tarkofski se wetenskapsfiksie-meesterwerk Solaris.
Republikeinse Party (Verenigde State)
Die Republikeinse Party (Engels: Republican Party), of kort Republikeine (Republicans), ook Grand Old Party (Engels vir: "Groot Ou Party; GOP) genoem, is een van die twee hedendaagse groot politieke partye in die Verenigde State, saam met die Demokratiese Party. Die party is op 20 Maart 1854 deur anti-slawerny-aktiviste, moderniste en voormalige lede van beide die Whig Party en die Free Soil Party gestig. Die Republikeinse Party het vir die grootste deel van die tydperk tussen 1860 en 1932 die nasionale politiek en in die meerderheid van die noordelike state gedomineer. Hul nieamptelike kleur is rooi en hul nieamptelike wapendier is die olifant. Met 'n geskatte ledetal van 30,7 miljoen in 2012 is die Republikeinse Party naas die Demokratiese Party die tweede grootste party van die Verenigde State.
Skopje
Die grondgebied van Skopje bestaan al sedert ten minste 4000 v.C.; oorblyfsels van die Neolitiese nedersettings is in die ou Kale-vesting, wat uitkyk oor die moderne middestad, gevind. Op die vooraand van die 1ste eeu n.C., is die nedersetting in beslag geneem deur die Romeine en het dit 'n militêre kamp geword. Toe die Romeinse Ryk in Oos- en Weshelftes verdeel word in 395 n.C., kom Scupi onder die Bisantynse heerskappy van Konstantinopel. Gedurende die grootste deel van die vroeë Middeleeuse tydperk was die dorp 'n geskilpunt tussen die Bisantyne en die Bulgaarse Ryk, wie se hoofstad dit was tussen 972 en 992. Vanaf 1282 was die dorp deel van die Serwiese Ryk en sy hoofstad vanaf 1346. In 1392 is die stad verower deur die Ottomaanse Turke wat die dorp na Üsküp herdoop. Die dorp bly onder Ottomaanse beheer vir 500 jaar, waartydens dit dien as die hoofstad van Üsküb en later die Vilayet van Kosovo.
Arenosclera arabica
Die spons behoort tot die genus Arenosclera en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1889 deur Keller.
Arcesios prominula
Arcesios prominula is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Johanna Kruger
Tant Hannie, soos sy bekend was, was ’n baie godsdienstige vrou en het dikwels in die eensaamheid van die veld gaan bid.
Arabiere
Dorpe en stede
Dorpe se grootte varieer van etlike honderde inwoners tot 10 000 of selfs 20 000. Die indeling volgens familiewyke bly egter oral dieselfde. Baie van die inwoners van die groter dorpe maak 'n bestaan uit boerdery – as arbeiders bewerk hulle stukke grond buitekant die dorp.
Langvinkurper
Voorkoms
Langvinkurpers word tot 30 cm lank.
Identifikasie
Die langvinkurper word maklik met die perskopkurper verwar. Die groot verskil waaraan hy uitgeken word is sy lang vinne, veral die borsvinne wat maklik by die begin van die anale vin verbysteek.
Langblaarkwassie
Die struik word slegs 1 m hoog en blom van Junie tot Oktober. Vuur vernietig die plant maar die sade oorleef. Die plant is tweeslagtig en bestuiwing vind deur die werking van insekte plaas. Die vrugte word, twee maande nadat die plant geblom het, ryp en die sade val na die grond waar dit deur miere versprei word. Die plant groei in sanderige grond op hoogtes van 450 - 800 m.
Blinkblaarkanniedood
Die boom se FSA-nommer is 287.
Klein gekolde kat
Taksonomie en filogenie
Die binomiale naam Felis nigripes is in 1824 deur die Britse ontdekkingsreisiger William John Burchell gebruik toe hy die spesies beskryf het, gebaseer op velle van klein, gevlekte katte wat hy in Litákun (nou bekend as Dithakong) in Suid-Afrika teëgekom het.
Keith Devlin
Keith J. Devlin (gebore op 16 Maart 1947) is 'n Britse wiskundige en skrywer van populêre wetenskap. Hy woon sedert 1987 in die Verenigde State en beskik oor dubbele Amerikaanse en Britse burgerskap.
Lorissa McComas
Lorissa McComas (26 November 1970 – 3 November 2009) was 'n Amerikaanse aktrise. Sy is bekend vir haar rolle in die rolprente Piranha (1995), Droid Gunner (1995), Red Lips (1995), en The Bare Wench Project (2000).
Randolph Scott
Randolph Scott (23 Januarie 1898 – 2 Maart 1987) was 'n Amerikaanse akteur en vervaardiger. Hy was bekend vir sy rolle in die rolprente Roberta (1935), My Favorite Wife (1940), 7 Men from Now (1956), en The Tall T (1957).
FK 03 Pirmasens
FK 03 Pirmasens is 'n Duitse sokkerklub uit Pirmasens in Rynland-Palts.
Die klub is as FC Pirmasens in 1903 gestig, maar in 1905 stig SK 1905 Pirmasens by die klub af net om in 1919 weer by die klub aan te sluit, maar splits in dieselfde jaar weer af as SG 05 Pirmasens. In 1925 neem die klub sy huidige naam aan.